***Alsó- Tisza-menti Önkormányzati Társulás***

***Feladatellátó jegyzőjétől***

***Társulás törvényességi felelősétől***

***Csanytelek, Volentér János tér 2. sz. Tel.: 06/20/314-2365***

A/50-1/2023.

**Tárgy:** *Esély Szociális Alapellátási Központ által nyújtott szolgáltatások szakmai programjai, házirendjei és SZMSZ, valamint megállapodásai módosításának jóváhagyása*

**Tisztelt Társulási Tanács!**

Tájékoztatom Önöket arról, hogy a Csongrádi székhelyű, a Társulás fenntartásában lévő *Esély Szociális Alapellátási Központ* által nyújtott szolgáltatások ellátási rendjét megszabó központi vonatkozó jogszabályok változása elkerülhetetlenné tette minden dokumentáció áttekintését. Olyan módosításokat is végre kell hajtani, amely az intézmény fenntartója jóváhagyása nélkül nem mehet végbe, mert azt

* a szociális igazgatásról és a szociális ellátásokról szóló 1993. évi III. törvény (a továbbiakban: Szt.),
* személyes gondoskodást nyújtó szociális intézmények szakmai feladatairól és működésük feltételeiről szóló 1/2000. (I. 7. ) SzCsM rendelet,
* a személyes gondoskodást nyújtó szociális alapellátások igénybevételéről szóló 9/1999. (XI. 24.) SzCsM rendelet,
* a személyes gondoskodást nyújtó szociális ellátások térítési díjáról szóló 29/1993.(II. 17.) Korm. rendelet,
* a személyes gondoskodást végző személyek továbbképzéséről és a szociális szakvizsgáról szóló 9/2000. (VIII. 4.) SzCsM rendelet

az intézményt fenntartó feladat- és hatáskörébe sorolja.

A fenti központi jogszabályok az intézmény által biztosított szociális ellátások nyújtásának formáját, módját a

* szakmai programja,
* házirendje,
* SZMSZ-e és
* megállapodások

foglalják magukban, melyre való hivatkozás az adott ellátás dokumentumában fellelhető.

A fent írt dokumentumokban foglaltak alapján ellátott alábbi szolgáltatások végrehajtása során megváltozott feladatellátásról adok számot:

*Szakmai program*

* Fogyatékkal Élők Nappali Intézménye,
* házi segítségnyújtás,
* I.-II.-III. Klub (szociális étkeztetésre, demens ellátásra, nappali ellátásra),
* jelzőrendszeres házi segítségnyújtás,
* Pszichiátriai Betegek Közösségi Ellátása,
* támogató szolgáltatás,
* tanyagondnoki szolgálat.

*Házirend*

* Fogyatékkal Élők Nappali Intézménye,
* I.-II.-III. Klub,
* Pszichiátriai Betegek Közösségi Ellátása,
* Szenvedélybetegek Közösségi Ellátása,
* támogató szolgáltatás,
* tanyagondnoki szolgálat I.-II.-III.-IV. körzetben..

*Szervezeti és Működési Szabályzat*

* Esély Szociális Alapellátási Központ,
* Fogyatékkal Élők Nappali Intézménye.

*Megállapodások*

* Fogyatékkal Élők Nappali Intézménye,
* Házi segítségnyújtás,
* I.-II.-III. Klub (szociális étkeztetésre, demens ellátásra),
* házi segítségnyújtás,
* Pszichiátriai Betegek Közösségi Ellátása,
* Szenvedélybetegek Közösségi Ellátása,
* támogató szolgáltatás,
* tanyagondnoki szolgálat I.-II.-III.-IV. körzetben.

**Tisztelt Társulási Tanács!**

Korábban már tájékoztattam Önöket arról, hogy a Csongrád-Csanád Vármegyei Kormányhivatal Hatósági Főosztálya Szociális és Gyámügyi Osztálya 2023. június 12. és 14. napján hatósági ellenőrzést tartott a tárgyi szociális intézményben, ahol a tárgyi dokumentumok felülvizsgálata során tett észrevételeket is beépítette az intézmény vezetője az adott szociális ellátás iratanyagába. Az utóellenőrzés előtt, 2023. október 19. napjáig várja a fenntartó intézkedéséről szóló tájékoztatást, ezért elkerülhetetlen annak ezen ülésen való tárgyalása.

A *szociális étkeztetés* igénybe-vételére vonatkozó *megállapodás* helytelen jogszabályi hivatkozása helyett az Ákr. hatályos szövegét tartalmazza, valamint a térítési díjak behajtására az adózás rendjéről szóló 2017. évi CL. törvény szabályainak alkalmazását írja elő. Kiegészült a megállapodás szövege azzal a kitétellel, hogy az intézményi térítési díjat az intézmény fenntartója évente kétszerv felülvizsgálhatja, amelyről az ellátottat írásban értesíti az intézmény vezetője.

A *szakmai program* kibővült az intézmény szolgáltatásait igénybe-vevők által tett *panaszok kivizsgálása* rendelkezés az ellátottjogi képviselő honlapjára való hivatkozással, a zöldszámok beírásával.

A *szociális étkezés szakmai programjában* a hatályos központi jogszabályra való hivatkozás szerepel.

Az *intézmény SZMSZ*-e a fenti módosításokat, a jelenlegi szakmai létszám szerinti szervezeti ábrát, megváltozott telefonszámokat tartalmazza, valamint frissültek a statisztikai adatok.

Javaslatot teszek a tárgyi előterjesztésben és ahhoz mellékletként csatolt dokumentumokban foglaltak tárgyalására, változtatás nélküli elfogadására és annak határozatba foglalására a határozati javaslatban írtak szerint.

C s a n y t e l e k, 2023. szeptember 25.

Tisztelettel:

……………………………………….

Kató Pálné feladatellátó jegyző

**…/2023. (IX. .) Atmöt határozat**

**Tárgy:** *Esély Szociális Alapellátási Központ által nyújtott szolgáltatások szakmai programjai, házirendjei és sz SZMSZ, valamint megállapodásai módosításának jóváhagyása*

**H a t á r o z a t i javaslat**

Az Alsó- Tisza-menti Önkormányzati Társulás Társulási Tanácsa a személyes gondoskodást nyújtó szociális intézmények szakmai feladatairól és működési feltételeiről szóló 1/2000. (I. 7.) SzCsM rendelet jogosítottjaként megtárgyalta a tárgyi napirendi pont előterjesztésében és ahhoz csatolt dokumentumokban foglaltakat, melyet változtatás nélkül tudomásul vesz.

Határozatról értesítést kap:

* Csongrád-Csanád Vármegyei Kormányhivatal Hatósági Főosztálya Szociális és Gyámügyi Osztálya Vezetője (Szeged)
* Alsó- Tisza-menti Önkormányzati Társulás Társulási Tanácsa Elnöke és Tagjai (Székhelyén)
* Kató Pálné Társulás feladatellátó jegyzője és általa
* Kádár-Kovács Márta Esély Szociális Alapellátási Központ Vezetője (Csongrád)
* Irattár