Esély Szociális Alapellátási Központ

III. sz. IDŐSEK KLUBJA

**SZAKMAI PROGRAM**

Nappali Ellátás

CSONGRÁD

2023.

Intézmény neve: Esély Szociális Alapellátási Központ

Az intézmény székhelye: Csongrád, Kossuth tér 7.

Az intézmény fenntartója: Alsó- Tisza-menti Önkormányzati Társulás

Székhelye: 6647 Csanytelek, Volentér János tér 2.

**Telephelyei:**

*Személyes gondoskodás keretébe tartozó szociális alapellátások:*

6640 Csongrád, Fő u. 64.: Étkeztetés

Tanyagondnoki szolgálat I-IV. körzet

Házi segítségnyújtás

Jelzőrendszeres házi segítségnyújtás

Támogató szolgáltatás

Pszichiátriai betegek közösségi ellátása

Szenvedélybetegek közösségi ellátása

Nappali ellátás -II. számú Idősek Klubja

6640 Csongrád, Síp u. 3.: Fogyatékosok Nappali Intézménye

6640 Csongrád, Gr. Apponyi u. 5.: Étkeztetés

Nappali ellátás (idősek, demens személyek)

- I. számú Idősek Klubja

6648 Csongrád-Bokros Bokros u. 29. Nappali ellátás (idősek, demens személyek)

– III. számú Idősek Klubja

Étkeztetés

**Az intézmény nyitva álló helyiségei:**

6645 Felgyő, Széchenyi út 2.: Jelzőrendszeres házi segítségnyújtás

Támogató szolgáltatás

Pszichiátriai betegek közösségi ellátása

Szenvedélybetegek közösségi ellátása

6647 Csanytelek, Baross Gábor u. 2. Jelzőrendszeres házi segítségnyújtás

Támogató szolgáltatás

Pszichiátriai betegek közösségi ellátása

Szenvedélybetegek közösségi ellátása

6646 Tömörkény, Ifjúság u. 8.: Jelzőrendszeres házi segítségnyújtás

Támogató szolgáltatás

Pszichiátriai betegek közösségi ellátása

Szenvedélybetegek közösségi ellátása

5474 Tiszasas, Fő u. 13.: Jelzőrendszeres házi segítségnyújtás

**Jelen szakmai program a III. sz. Idősek klubjára, idős és demens személyek nappali ellátására vonatkozik.**

A szakmai program a szociális szolgáltatást végző intézmény szakmai munkájának legfontosabb irányító dokumentuma. A központi jogszabályok, valamint a fenntartó előírásai alapján, a helyi igények és lehetőségek figyelembevételével készült el.

Feltétlenül szükséges, hogy az ellátotti körre vonatkozóan, mind a szükségleteket, mind pedig az elvárásokat jól ismerjük.

A pontos felmérés mellett, a szakma közvéleménnyel való megismertetésére is nagy hangsúlyt kell fektetni, a szakmaiságot mind az ellátott, mind a hozzátartozók, mind pedig a jelzőrendszer felé hitelesen kell képviselni.

Ezeket a szempontokat figyelembe véve alkottuk meg a szakmai programunkat, melyet szükség esetén rendszeresen aktualizálunk és frissítünk.

**I. A szolgáltatás célja, feladata**

**Célja:** Az Idősek Klubja nappali ellátás szolgáltatásait igénybe vevő, gondozásra szoruló ember szükségleteihez igazodó segítségnyújtás biztosítása, amelynek mértékét és módját mindenkor a segítségre szoruló ember egészségi, szociális és pszichés állapota alapján határozzuk meg, úgy, hogy az egyén individuális szabadsága a lehető legteljesebb mértékben érvényre jusson. A szolgáltatás célja az idős emberek és az arra rászoruló személyek életkörülményeinek javítása, életminőségének javítása, egészségi állapotának folyamatos ellenőrzése, a harmonikus életvitel megteremtése, az egyedüllét feloldása és a tétlenséggel járó káros határok megszüntetése.

**Feladata:** A nappali ellátást biztosító intézmény az ellátást igénybe vevők részére szociális, egészségi, mentális állapotuknak megfelelő napi életritmust biztosító szolgáltatást nyújt. A helyi igényeknek megfelelő közösségi programokat szervez, valamint helyet biztosít a közösségi szervezésű programoknak, csoportoknak. Biztosítja, hogy a szolgáltatást nyitott formában, az ellátotti kör és a lakosság által egyaránt elérhető módon működjön. A klubszolgáltatást igénybe vevők között fejlődnek az idősek társas kapcsolatai. Az otthonuk megtartása mellett egy olyan napközbeni ellátást vehetnek igénybe, amely egyrészt leveszi a család válláról a „terhet”, másrészt nincs egyedül napközben az idős ember, és ebben az időszakban értelmes elfoglaltságot nyújt számára intézményünk.

Az időskori lelki egészségvédelemben az egyik legfontosabb tényező az aktivitás és annak megőrzése, megtartása. Az idős embereket segítő szakembernek a következő szempontokat kell figyelembe venni egy öregedő ember gondozásánál:

* Használja ki az életkora lehetőségeit.
* Találja meg érdeklődési körét.
* Kapcsolatban tudjon másokkal maradni.
* Elfogadja egyes életterületeken a beszűkülést.
* Át tudja élni veszteségeit, tárgyvesztéseit.
* Maradjon nyitott, hogy életkérdéseiről beszélgessen, az emlékezés ne nosztalgia, hanem erőgyűjtés legyen számára.

Demens személyek nappali ellátása a Pszichiátriai/Neurológiai Szakkollégium által befogadott demencia centrum demencia kórképet megállapító szakvéleményével, vagy a Nemzeti Rehabilitációs és Szociális Hivatal, vagy pszichiáter, neurológus, geriáter szakorvos demencia kórképet megállapító szakvéleményével (továbbiakban: szakvélemény) rendelkezők számára biztosít rendszeresen szervezett egyéni és csoportos foglalkozásokat, meglévő képesség megőrzésére és fejlesztésére irányuló programokat, mentális gondozást, felügyeletet.

**A megvalósítani kívánt program konkrét bemutatása:**

**A nappali ellátás – idősek klubja szolgáltatás:** Csongrád városban állandó lakó-, illetve tartózkodási hellyel rendelkező és a szociális igazgatásról és szociális ellátásokról szóló 1993. évi III. törvény 3.§ meghatározott személyekre terjed ki.

Klubunk 6648 Csongrád-Bokros, Bokros u. 29. szám alatt zöld övezetben, tömegközlekedési eszközzel jól megközelíthető helyen található. Az épület a mai kor igényei, és előírásai szerint lett átalakítva.

Fontos feladatunk a klubba járók belső harmóniájának fenntartása, lelki egészségnek védelme, egymás közötti kapcsolataik fenntartása, annak erősítése. Nagy gondot fordítunk a megelőzésre is. Segítjük, támogatjuk az intézményen belüli kis közösségek, társas kapcsolatok kialakulását és működését. Új ellátottak fogadása, új környezetbe való beilleszkedésének segítése illetve ezen beilleszkedés megkönnyítése is fontos mentálhigiénés feladat. Ellátottaink aktivitásának megőrzése, fejlesztése, pszichés állapotuk szinten tartása, mentális egészségének megőrzése érdekében foglalkoztatás történik. Az ellátottak érdeklődésének, készségeinek, képességeiknek megfelelően önkéntesen vehetnek részt a programokon, foglalkozásokon.

A naponta megtartott szervezett foglalkozások mellett fontos helyet kapnak az egyéni mentális gondozások, a segítő beszélgetések, a kiscsoportos társalgások, amelyek során a napi események, az ellátottakat érintő és érdeklő kérdések is megbeszélésre kerülnek.

**Az igénybevevők részére nyújtott szolgáltatás elemek:**

* Tanácsadás
* Készségfejlesztés
* Háztartási vagy háztartást pótló segítés
* Étkeztetés
* Esetkezelés
* Felügyelet
* Gondozás
* Közösségi fejlesztés

**Nappali ellátás keretében nyújtott tevékenységek:**

a) a nappali ellátást igénybe vevők számára igény szerint meleg élelmet biztosítunk,

b) szabadidős programokat, fejlesztő tevékenységeket szervezünk,

c) egyéni, illetve kiscsoportos foglalkozásokat tartunk,

d) manuális tevékenységeket, kézimunkázási lehetőséget biztosítunk,

e) a település oktatási-nevelési intézményeivel kapcsolatot tartunk, közös programokat szervezünk,

f) szükség szerint megszervezzük az egészségügyi alapellátást, a szakellátáshoz való hozzájutást segítjük,

g) hivatalos ügyek intézésében segítséget nyújtunk,

h) életvitelre vonatkozó tanácsokat adunk, életvezetésben segítséget nyújtunk,

i) speciális önszerveződő csoportokat támogatjuk (több tagunk a Nyugdíjas Klub tagja is), működését, szervezését segítjük, egymás programjain részt veszünk.

**A nappali ellátás engedélyezett férőhely száma: 30 fő**

Egészségi állapotuk vagy idős koruk miatt szociális és mentális támogatásra szoruló, önmaguk ellátására részben képes személyek ellátása.

Ellátottainknak nagyobb magabiztosságot, mentális stabilitást jelent a közösségi együttlét. A rendszeres bejárással úgy érzik, hogy még fontos az élet számukra, és ők is fontosak egymásnak. Ezzel a jövőképpel egy megvalósítható életcélt tudnak magukénak.

**Tárgyi feltételek:**

- Pihenő szoba,

- Társalgó,

- Teakonyha,

- Előtér,

- Személyzeti öltöző, tusoló, WC,

- Mozgáskorlátozott tusoló, WC,

- Nemenként elkülönített tusolók, WC,

- Az ellátottak személyes ruházatának tisztítására alkalmas helyiség,

- Iroda.

**Személyi feltételek:**

1 fő nappali ellátás vezető

1,5 fő gondozó

**Létrejövő kapacitások:**

Az intézmény a Csongrád-Bokros, Bokros u. 29. szám alatti telephelyen / III. sz. Idősek Klubja / idősek és demens személyek nappali ellátását kívánja, működteti, 30 férőhellyel.

A nappali ellátás elsősorban hajléktalan személyek és a saját otthonukban élő 18. életévüket betöltött, egészségi állapotuk, vagy idős koruk miatt szociális és mentális támogatásra szoruló önmaguk ellátására részben képes személyek részére biztosít lehetőséget a napközbeni tartózkodásra, társas kapcsolatokra, valamint az alapvető higiéniai szükségletek kielégítésére, továbbá igény szerint megszervezi az ellátottak napközbeni étkeztetését.

Az Idősek Klubja az ellátást igénybe vevők részére szociális-, egészségügyi és mentális állapotuknak megfelelő, napi életritmust biztosító szolgáltatást nyújt, a helyi igényeknek megfelelő közösségi programokat szervez, valamint helyet biztosít a közösségi szervezésű programoknak, csoportoknak.

Az Idősek Klubja biztosítja, hogy a szolgáltatás nyitott formában, az ellátotti kör és a lakosság által egyaránt elérhető módon működjön.

***Ennek megfelelően:***

* Az Idősek Klubja lehetőséget biztosít ellátottjai számára a ruházat mosására, vasalására, szükség szerinti javítására.
* Az ellátottak részére lehetőség van a tisztálkodásra, melyhez szükség estén a gondozónő segítséget nyújt.
* Egészségügyi alapellátás megszervezése, szakellátáshoz való hozzájutás segítése, igény szerint vércukor, vérnyomás, testsúlymérés.
* Az igénybe vevők részére az intézmény által nyújtott egészségügyi ellátás keretein belül esetenként egészségügyi felvilágosító előadásokat, tanácsadást, és folyamatos mentális gondozást végez.
* Az ellátottak részére szabadidős programokat, napi elfoglaltságot, foglalkozási lehetőséget biztosít az intézmény. A szerevezett foglalkozásokon a részvétel önkéntes.
* Sajtótermékeket, könyveket, kártya-és társasjátékokat, tömegkommunikációs eszközöket (rádió, televízió) biztosít az ellátottak részére.
* A gondozási tevékenység kereteiben a nappali ellátásban részesülő személy egyéni gondozásban részesül, személyes szükségletei figyelembe vételével.
* Az Idősek Klubja ellátottjai hivatalos ügyeinek intézéséhez az intézmény a szükséges és elvárható segítséget megadja: segélykérelmek, idősotthoni elhelyezési kérelmek, lakás fenntartási támogatás, közgyógyellátási kérelmek, stb. előkészítése.
* Életvitelre vonatkozó tanácsadás, életvezetés segítése.
* Önszerveződő csoportok tevékenységének támogatása.

### Étkezés igénylése:

* *Az étkezés biztosítása nem része a nappali ellátásnak.*
* Étkezési igénye esetén külön megállapodást köt vele az intézmény, az ellátott kérhet étkezést, a szociális étkeztetés keretében.
* Szükség esetén az orvos javaslata és igazolása alapján, diétás étel is igényelhető.

**Étkezés rendje:**

**Klubtagoknál:**

**− Reggeli: 800 – 900**

**− Ebéd: 1200 – 1300**

* **Klubtagoknak: A fő étkezés a Bokrosi Ált. Isk. ebédlőjében, Helye: Csongrád-Bokros, Bokros u. 29. - egyéb étkezések az intézmény teakonyhájában zajlanak-.**

**Aki** valamilyen okból **az étkezésre nem tart igényt**, legkésőbb **két munkanappal előbb** – rendkívüli esetben előző nap, délelőtt 10 óráig **köteles azt bejelenteni.** Amennyiben ezt saját hibájából elmulasztja, az igénybe nem vett étkezés térítési díját meg kell fizetnie.

**Demens személyek nappali ellátása:**

Az idősek nappali ellátásán belül nyújtott szolgáltatás, mely a Pszichiátriai/Neurológiai Szakkollégium által befogadott demencia centrum, vagy a Nemzeti Rehabilitációs és Szociális Hivatal, vagy pszichiáter, neurológus, geriáter szakorvos demencia kórképet megállapító szakvéleményével rendelkező személyeket látja el.

Az ellátás alapvető célja, a demenciával küzdő idős ember a szellemi leépülése során életminőségét megőrizve, jó közérzettel, pszichés és szomatikus egyensúlyának megtartása mellett élje életét. Kognitív zavarai s gondozóját igénybevevő tünetei mellett is érzékelje a jó bánásmódot, képes legyen élvezni az adott pillanatokat, és olyan támogatást kapjon, mely késlelteti állapota romlását.

Önellátási képességének csökkenése mellett is kielégítettek legyenek szükségletei, és meg tudja őrizni emberi méltóságát.

**A tevékenység leírása:**

A demens személyek nappali ellátását az idősek nappali ellátása részeként szervezzük meg.

A demens személyek nappali ellátását tekintve, az idősek nappali ellátására vonatkozó szabályokat az alábbi eltérésekkel alkalmazzuk:

* + 1. egyéni és csoportos foglalkozásokat napi rendszerességgel szervezünk,
    2. a demens személy egyéni gondozási tervét a demencia centrum szakvéleménye és a szociális, mentálhigiénés munkatárs állapotfelmérése alapján készítjük el.
    3. a gondozói felügyeletet a nyitvatartási idő alatt folyamatosan biztosítjuk.

Az intézményben törekedtünk a biztonságos környezet kialakítására, az esetleges sérülésveszély elkerülése miatt. Az elkóborlás megelőzése érdekében fokozott figyelmet fordítunk az ellátottakra, folyamatosan biztosítjuk a demens személyek gondozói felügyeletét. A helyes napirend, a változatos tevékenységi formák, foglalkozások segítik az ellátottak aktivitásának megtartását.

Az ellátás során fontosnak tartjuk a személyközpontú gondoskodást, mely azt is jelenti, hogy a demenciával küzdőket környezetükkel, kapcsolataikkal együtt vizsgáljuk, azzal együtt tervezünk intervenciót. A személyközpontú gondoskodásunk középpontjában „az ember"áll, vagyis nagyobb hangsúlyt kap a személy, mint a betegsége. Arra fókuszálunk, ami még van, és nem arra, ami már hiányzik.

Tekintettel vagyunk a demenciával küzdők családi kapcsolataira, és a szociális szolgáltatások igénybevételénél a családtagok bevonására, segítésére. Ebből a célból hozzátartozói csoport működtetését tervezzük, mely rendkívüli fontossággal bír. A családtagokat abban is támogatni kell, hogy továbbra is el tudják fogadni demenciával küzdő idős hozzátartozójukat. Hiszen a szeretett társ vagy szülő fizikai és/vagy mentális állapotának gyengülése, az ezzel a ténnyel való napi megküzdés, együttélés jelentős kihívást jelent az érintetteknek. Az idősek klubjaiban működő hozzátartozói csoportok jelentős segítséget nyújthatnak a résztvevők számára abban, hogy problémáikat olyanokkal beszélhessék meg, akik hozzájuk hasonló helyzetben vannak. A személyes tapasztalatcsere során lehetőség nyílik a mindennapi gondozásban kipróbált praktikus javaslatok, tanácsok átadására, valamint ventilációra is

**II. Ellátandó célcsoport jellemzői**

**A nappali ellátás:** hajléktalan személyek és elsősorban a saját otthonukban élő 18. életévüket betöltött, egészségi állapotuk vagy idős koruk miatt szociális és mentális támogatásra szoruló, önmaguk ellátására részben képes személyek részére biztosít lehetőséget a napközbeni tartózkodásra, társas kapcsolatokra, valamint az alapvető higiéniai szükségleteik kielégítésére. A napközbeni étkeztetés biztosítása nem szolgáltatása az időskorúak nappali ellátásának, de igény szerint az intézmény biztosítja az étkezést.

**Ellátási terület:** Csongrád város közigazgatási területén élők: 17.605 fő

***Demográfiai mutatók:***

|  |  |  |  |  |  |  |  |  |
| --- | --- | --- | --- | --- | --- | --- | --- | --- |
|  |  |  |  |  |  | |  | |
| Nő: |  |  |  |  | | Férfi: | |  | |  |  |  |
|  | 40-59 év között: | 0 | fő |  | |  | | 40-59 év között: | | 1 | fő |  |
|  | 60-64 év között: | 3 | fő |  | |  | | 60-64 év között: | | 1 | fő |  |
|  | 65-69 év között: | 2 | fő |  | |  | | 65-69 év között: | | 0 | fő |  |
|  | 70-74 év között: | 4 | fő |  | |  | | 70-74 év között: | | 1 | fő |  |
|  | 75-79 év között: | 6 | fő |  | |  | | 75-79 év között: | | 1 | fő |  |
|  | 80-89 év között: | 10 | fő |  | |  | | 80-89 év között: | | 2 | fő |  |
|  | 90 év felett: | 1 | fő |  | |  | | 90 év felett: | | 0 | fő |  |
|  | Összesen: | **26** | **fő** |  | |  | | Összesen: | | **6** | **fő** |  |

Túlnyomórészt egyedül élő nyugdíjasok, akik a maguk ellátására részben képesek, valamint azok a 18. évet betöltött személyek, akik egészségi állapotuk, fogyatékosságuk vagy életvezetési problémáik miatt szociális és mentális támogatásra szorulnak.

Akik igénylik a napi egyszeri meleg étel biztosítását, valamint a napi rendszeres foglalkoztatást, a testi és környezeti higiéniát. Ebbe a klubba nagyon szerény körülmények között élő kevés jövedelemmel rendelkező kétkezi munkásemberek járnak, akik életük túlnyomó részét a földeken töltötték, de nagyon ragaszkodnak, és szeretettel járnak közösségünkbe. Többségük erejéhez mérten segít a kert gondozásában, az étkeztetésben, a kézimunkázásban, de nagyon szeretnek társasjátékozni, olvasni, tévét nézni, kártyázni, együtt énekelni. Az éves foglalkoztatási ütemtervet együtt állítjuk össze, így a megvalósításban aktívan részt vesznek. A férfiak félénkebbek, visszahúzódóbbak, ezért őket nehezebb a saját környezetükből kimozdítani. Ebben a körzetben élők többsége özvegy, helyi családi kapcsolatuk kevés, túlnyomórészük családja vidéken él, vagy családtalanok, magányosan élők.

**Egészségi állapot:**

Ellátottaink többsége mozgásában korlátozott, látás és hallássérült, cukorbeteg, magas vérnyomással, szív- és érrendszeri problémákkal küzd. Magas átlag életkoruk miatt az időskori leépülés tünetei is jelen vannak.

**Gondozási szükséglet:**

Időseink közül 4 fő igénybe veszi a nappali ellátás mellett a jelzőrendszeres házi segítségnyújtást, valamint 13 fő igényli a szociális étkezést is.

Igénybe vevők közül naponta igénybe veszi a szolgáltatást 30 fő

Várakozók száma: 0 fő

**III. Más intézményekkel történő együttműködés módja**

Intézményünk szakmai munkája során folyamatosan arra törekszik, hogy a kapcsolatrendszerét más intézményekkel fenntartsa és lehetőség szerint tovább bővítse. Mind inkább célunk, hogy az intézményekkel való kapcsolatunk élő, konstruktív, oda- vissza alapon működő legyen. Ezen belül teret adva mind a szakmai fejlődésre, gyakori konzultációra, személyes találkozásokra is.

Rendszeres kapcsolatot tartunk fenn az intézmény fenntartójával.

Napi kapcsolattartás mellett, szükség szerint esetmegbeszéléseket tartunk. Az intézmény együttműködik az ellátási területén működő szociális, egészségügyi, és munkaügyi szolgáltatókkal, intézményekkel, így különösen:

* Család és Gyermekjóléti Központtal
* Család és Gyermekjóléti Szolgálattal,
* Az Otthonápolási Szolgálattal.
* Körzeti nővérrel,
* Háziorvosokkal,
* Rendelőintézettel,
* Támogató szolgálattal.
* Közösségi pszichiátriai szolgálattal.
* A pártfogó felügyelői és jogi segítségnyújtó szolgálattal.
* Pszichiátriai beteg és szenvedélybeteg esetén, a háziorvossal és a kezelőorvossal.
* Önkormányzattal,
* Járási Hivatallal,
* Az egyházakkal, református, katolikus,
* Oktatási-nevelési intézményekkel (óvoda, iskola).
* Különböző gyógyászati segédeszközt forgalmazó cégek képviselőivel.
* Társintézményekkel,
* Továbbképző intézményekkel.

**IV. Az ellátás igénybe vételének módja**

A személyes gondoskodást nyújtó szociális ellátások igénybevételét az 1993. évi III. tv. 93-94/D. §-a, a 9/1999. (XI. 24.) SZCSM rendelet, valamint a fenntartó határozatai szabályozzák az intézménybe történő felvételt, a szociális szolgáltatás igénybevételének módját, az intézményvezető hatáskörét.

A szolgáltatás igénybevételének jogosultságáról az Esély Szociális Alapellátási Központ Igazgatója dönt. Ha az ellátást igénylő, illetve törvényes képviselője az intézmény vezetőjének döntését vitatja, az arról szóló értesítés kézhezvételétől számított 8 napon belül a fenntartóhoz, fordulhat panaszával, melynek székhelye: 6647 Csanytelek, Volentér János tér 2. Az intézményvezető és az ellátást igénybe vevő az igénybevétel megkezdésekor megállapodást köt.

A szociális ellátás igénybevétele önkéntes. Az ellátást igénylő, illetve a törvényes képviselője szóbeli, ill. írásbeli kérelmére, indítványára történik.

**Az igénybevételéhez szükséges további beadványok:**

* Jövedelemigazolás, havi rendszeres jövedelem alapján, 9/1999. (XI. 24.)SzCsM r. 3.§ (3),
* Orvosi igazolás: 9/1999. (XI. 24.) SzCsM rendelet 3.§ (2)
* A demens személyek nappali ellátása vonatkozásában a Pszichiátriai/Neurológiai Szakkollégium által befogadott demencia centrum, vagy a Nemzeti Rehabilitációs és Szociális Hivatal, vagy pszichiáter, neurológus, geriáter szakorvos demencia kórképet megállapító szakvéleménye.
* A szociális rászorultság igazolása 9/1999. (XI. 24.) SzCsM rendelet 22. § alapján.

**A szolgáltatásra jogosult az intézménybe való felvételkor köteles:**

* nyilatkozni a tájékoztatásban foglaltak tudomásulvételéről, tiszteletben tartásáról;
* adatokat szolgáltatni az intézményben e törvény alapján vezetett nyilvántartásokhoz;
* nyilatkozni arról, hogy a szociális ellátásra való jogosultság feltételeit a jogosult, továbbá a közeli hozzátartozója, törvényes képviselője személyazonosító adataiban beállt változásokat haladéktalanul közli az intézmény vezetőjével.

**Az intézmény vezetője megállapodást köt az igénylővel.**

A megállapodás tartalmazza: /Melléklet/

* Az igénybevevő természetes személy személyazonosító adatait,
* Az ellátás időtartamát (határozott, vagy határozatlan).
* A szolgáltatások (formáját, módját, körét) tartalmát.
* Az ellátás igénybevételének kezdő időpontját. Határozott időtartamú szolgáltatás biztosítása esetén annak záró időpontját.
* A megállapodás módosításának szabályait.
* A panasztétel lehetőségét és kivizsgálásának módját.
* Az ellátás megszűnésének módjait
* A személyi térítési díj megállapítására, fizetésére vonatkozó szabályokat.

**Térítési díj:**

A nappali ellátás esetében az intézményi térítési díjat külön kell meghatározni a csak napközbeni tartózkodást igénybe vevőkre, illetőleg a napközbeni tartózkodást és ott étkezést igénybe vevőkre.

Az intézményi térítési díj összege nem haladja meg a szolgáltatási önköltséget. A szociális alapszolgáltatás személyi térítési díjának megállapításánál a jövedelemnyilatkozatban szereplő saját jövedelem vehető figyelembe.

Mentes a térítési díj megfizetése alól az, aki rendszeres havi jövedelemmel nem rendelkezik.

Alsó- Tisza-menti Önkormányzati Társulás (fenntartó) a személyes gondoskodást nyújtó ellátásokról, azok igénybevételéről, valamint a fizetendő térítési díjakról konkrét összegben, a társulási megállapodás figyelembe vételével, intézményi térítési díjat határoz meg, a szociális igazgatásról és szociális ellátásokról szóló 1993. évi III. törvény, a személyes gondoskodást nyújtó szociális ellátások térítési díjáról szóló 29/1993 (II.17.) Korm. rendelet, valamint a Társulás székhely települése által alkotott rendelete alapján.

A személyi térítési díj nem haladhatja meg az ellátott jövedelmének 15 %-át nappali ellátás, 30 %-át nappali ellátás ott étkezés esetén a Szt. 117. § (1) szerint.

A nappali ellátást igénybe vevők bent tartózkodásáért nem kell térítési díjat fizetni.

Az intézményi térítési díjat a fenntartó évente kétszer felülvizsgálhatja, amelyről az ellátottat írásban értesíti.

**Az Idősek Klubja által biztosított szolgáltatások közül csak étkezésért állapítható meg intézményi térítési díj. Az étkeztetésért fizetendő személyi térítési díj az ÁFA-t tartalmazza.**

**Díjfizetés elmulasztása esetén:**

Abban a nem kívánt esetben, ha a személyi térítési díj megfizetésére kötelezett személy, fizetési kötelezettségének nem tesz eleget, az intézmény vezetője 15 napos határidő megjelölésével a fizetésre kötelezett személyt írásban felhívja az elmaradt térítési díj befizetésére. Ha a határidő eredménytelenül telik el, az intézmény vezetője a kötelezett nevét, lakcímét, és a fennálló díjhátralékot nyilvántartásba veszi. A nyilvántartott díjhátralékról az intézmény vezetője negyedévenként tájékoztatja az intézmény fenntartóját a térítési díjhátralék behajtása vagy a behajtatlan hátralék törlése érdekében. A térítési díjhátralék behajtására az általános közigazgatási rendtartásról szóló 2016. évi CL. törvény, illetve az adózás rendjéről szóló 2017. évi CL. törvény szabályainak alkalmazásával kerülhet sor.

**V. A biztosított szolgáltatási elemek**

**Szakmai munkánkat** a szociális igazgatásról és szociális ellátásokról” szóló 1993. évi III. törvény, a személyes gondoskodást nyújtó szociális intézmények szakmai feladatairól és működésük feltételeiről szóló 1/2000. (I. 7.) SzCsM rendelet alapján, valamint a Társulás székhely településének helyi Rendeleteiben foglaltak szerint, valamint a Társulás székhely települése által alkotott rendelete alapján végezzük.

**Nappali ellátás:**

Az általunk összeállított éves munkatervben és havi foglalkoztatási ütemtervben leírtak alapján foglalkozunk ellátottainkkal.

*Tanácsadás:* az igénybe vevő bevonásával történő, jogait, lehetőségeit figyelembe vevő, kérdésére reagáló, élethelyzetének, szükségleteinek megfelelő vélemény-, javaslatkialakítási folyamat, a megfelelő információ átadása valamilyen egyszerű vagy speciális felkészültséget igénylő témában, amely valamilyen cselekvésre, magatartásra ösztönöz, vagy nemkívánatos cselekvés, magatartás elkerülésére irányul.

*Készségfejlesztés:* az igénybe vevő társadalmi beilleszkedését segítő magatartásformáinak, egyéni és társas készségeinek kialakulását, fejlesztését szolgáló helyzetek és alternatívák kidolgozása, lehetőségek biztosítása azok gyakorlására.

*Háztartási vagy háztartást pótló segítségnyújtás:* az igénybe vevő segítése mindennapi életvitelében, személyes környezete rendben tartásában, mindennapi ügyeinek intézésében, valamint a személyes szükségleteinek kielégítésére szolgáló lehetőségek és eszközök biztosítása, ha ezt saját háztartásában vagy annak hiányában nem tudja megoldani,

*Étkeztetés:* gondoskodás hideg, illetve meleg ételről alkalmilag vagy rendszeresen a szolgáltatást igénybe vevő lakhelyén, szolgáltatónál, egyéb étkezdében vagy közterületen.

*Esetkezelés:* az igénybe vevő, vevők szükségleteinek kielégítésére (problémájának megoldására, illetve céljai elérésére) irányuló, megállapodáson, illetve együttműködésen alapuló, tervszerű segítő kapcsolat, amely során számba veszik és mozgósítják az igénybe vevő, vevők saját és támogató környezete erőforrásait, továbbá azokat a szolgáltatásokat és juttatásokat, amelyek bevonhatók a célok elérésébe, újabb problémák megelőzésébe.

*Felügyelet:* az igénybe vevő lakó- vagy tartózkodási helyén, illetve a szolgáltatásnyújtás helyszínén lelki és fizikai biztonságát szolgáló, személyes vagy technikai eszközzel, eszközökkel biztosított kontroll.

*Gondozás:* az igénybe vevő bevonásával történő, tervezésen alapuló, célzott segítés mindazon tevékenységek elvégzésében, amelyeket saját maga tenne meg, ha erre képes lenne, továbbá olyan rendszeres vagy hosszabb idejű testi-lelki támogatása, fejlesztése, amely elősegíti a körülményekhez képest legjobb életminőség elérését, illetve a családban, társadalmi státuszban való megtartását, visszailleszkedését,

*Közösségi fejlesztés:* egy településrész, település vagy térség lakosságát érintő integrációs szemléletű, bátorító-ösztönző, informáló, kapcsolatszervező tevékenység, amely különböző célcsoportokra vonatkozó speciális igényeket tár fel, szolgáltatásokat kezdeményez, közösségi együttműködéseket valósít meg.

**Szolgáltatásaink:**

* Szociális étkeztetés keretében az ellátottak igényei szerinti étkeztetés koordinálása
* Szabadidős programok szervezése
* Ellátottak igényei szerinti egészségügyi alapellátás megszervezése, a szakellátásokhoz való hozzájutás segítése
* Hivatalos ügyek intézésének segítése
* Életvitelre vonatkozó tanácsadás, életvezetés segítése
* Speciális önszerveződő csoportok támogatása, működésének, szervezésének, segítése
* Hozzátartozókkal, lakókörnyezettel történő kapcsolatok ápolása

**A feladatellátás módja:**

Az idősek klubja működése során rugalmas, az idősek változó igényeire gyorsan és hatékonyan reagáló szolgáltatásokat kívánunk nyújtani. Ennek érdekében törekszünk:

* Az egészségügyi és szociális ellátások párhuzamos, összehangolt működésének koordinálására.
* Az egyéni szükségletekhez és igényekhez igazodó gondozási tevékenység biztosítására.
* A lelki gondozás hangsúlyozására.
* A demenciában szenvedők állapot rosszabbodásának megelőzésére, meglévő képességeik szinten tartására.

A szakmai munka felkészült, szakképzett gondozók által nyújtott (demens ellátottak esetében) egyénre szabott komplex gondozási terv alapján az alábbi tevékenységekre terjed ki:

*Egészségügyi ellátás keretében:*

* A nappali ellátásban részesülők figyelemmel kísérése, a szükséges egészségügyi ellátáshoz való időbeni hozzájutás biztosítása.
* Az intézmény kiemelt figyelmet fordít a helyi szűrővizsgálatokon való megjelenés elősegítésére.
* Felvilágosító előadásokat szervez, ismeretterjesztést az egészséges életmódról.
* A jó fizikai erőnlét érdekében napi rendszerességgel átmozgató tornát biztosít.

*Fizikai ellátás keretében:*

* Az étkezéseknél szükség szerinti segítségnyújtás biztosítása,
* Személyi higiéné biztosítása,
* Igény szerinti vásárlás, gyógyszerbeszerzés.

*Mentálhigiénés ellátás keretében:*

* Legfontosabb célkitűzés az ellátottak beilleszkedésének segítése,
* Lelki egészségének védelme,
* Érzelmi kapcsolatokban gazdag, harmonikus időskor biztosítása,
* A feladat ellátása egyéni esetkezeléssel és csoportos beszélgetésekkel történik.
* Kapcsolattartás a kórházba került ellátottakkal,
* Családi kapcsolatok támogatása, szükség szerint javítása.
* Életvezetési segítségnyújtás.
* Az érdemi és egyénre szabott gondozás feltétele a tagok otthoni környezetének megismerése, a változások nyomon követése.

*Foglalkoztatás keretében:*

* Az idősek részére sajtótermékek, könyvek, társasjátékok, tömegkommunikációs eszközök biztosítása.
* Intézményen kívüli programok szervezése (kirándulások, fürdőzések, templomlátogatás, kiállítások megtekintése)
* Intézményen belüli szabadidős programok szervezése:
  + - Munkajellegű tevékenységek,
    - Kulturális programok biztosítása: Dalkör, Irodalmi-kör,
    - Hagyományőrzők-klubja, Kertbarátok köre
    - Kreatív foglalkozások szervezése: Szalvéta-technika alkalmazásával ajándéktárgyak készítése, batikolás, stencilezés, varrás
    - Névnapok, születésnapok megünneplése
    - Ünnepek, hagyományok

*Szociális segítségnyújtás keretében:*

* Ügyintézés, tanácsadás, információnyújtás, szociális juttatásokhoz való hozzájutás segítése, intézése,
* Szükség esetén az ellátást igénybe vevők érdekeinek képviselete.

**A demens személyek nappali ellátásának sajátos szabályai:**

**Az ellátottak állapot-felmérési módszere:**

Demenciával küzdő idősödő emberek egyénre szabott gondozásának megtervezése érdekében a lehető legtöbb információt kell összegyűjteni - a napirendjéről, táplálkozási szokásairól, meglévő képességeiről kedvelt tevékenységéről, alvási szokásairól, inkontinenciájának mértékéről, szedett gyógyszerekről, egyéni szokásairól.

Az intézményben alkalmazott állapot - felmérési módszerek a következők:

*Minimenthal teszt*

Állapot-felméréshez a Pszichiátriai/Neurológiai Szakkollégium által befogadott demencia centrum vagy pszichiáter, neurológus, geriáter szakorvos által kiállított, a demencia kórképet megállapító szakvélemény megalapozására.

*Mentális állapot értékelési skála*

A gondozási szükségletek megállapítása érdekében az alábbi szempontok felmérésére kerül sor:

* Étkezési szükséglet
* Öltözködés
* Kontinencia
* Beszéd
* Névmemória
* Eseménymemória
* Személyek felismerése
* Figyelem
* Zavartság
* Térbeli tájékozódás
* Testápolás szükséglete
* Érzelmi élet
* Magatartás
* Alvás
* Mobilitás

A Mentális állapot értékelési skála, érzékenyen követi az ellátottak állapotának változását, felhasználásával biztonsággal megállapítható, hogy mikor válik indokolttá az állandó felügyelet biztosítása. Objektív felmérésre ad lehetőséget, mivel a gondozók részéről megfigyelt állapotot rögzíti.

A felmérésre félévente, valamint jelentősebb állapotváltozás esetén kerül sor, melyre alapozva készítjük el az egyéni gondozási tervet.

**Az ellátottak meglévő képességeinek megőrzésére és fejlesztésére irányuló programok:**

Az egyéni gondozási tervekre alapozva napi rendszerességgel egyéni és csoportos szinten tartó, képességfejlesztő foglalkozások megszervezésére kerül sor.

A szolgáltatás feladata: arra való törekvés, hogy figyelembe vegyük a mentális hanyatlásból adódó nehézségeket, ugyanakkor egy olyan gondozási környezetet teremtsünk, amely támaszkodik a mentálisan hanyatló idős még meglévő, mobilizálható készségeire, és amely alkalmat kínál e készségek funkcionális megerősítésére, megőrzésére.

**Tevékenységünket éves, havi, heti, napi foglalkoztatási tervek alapján végezzük.**

*Képességfejlesztő csoportfoglalkozások:*

Anyanyelvi és kommunikációs készségek fejlesztése

Aktív és passzív szókincs bővítése, beszédértés növelése

Verbális és nonverbális kommunikáció fejlesztése

Pszichoterápiás játékok

Öröm-tréning

A memória tréning módszere

Az emlékezeti működések szintentartása, javítása strukturált gyakorlatok segítségével,

társas, emlékezetmegtartó és fejlesztő játékok alkalmazása.

Kreatív terápiás lehetőségek alkalmazása:

- Origami

- Só-liszt gyurma

- Dekorációkészítés

- Kollázsok készítése

- Öltögető

- Rajz technika alkalmazása: zsírkrétával, festés ujjal, tenyérrel, lenyomatok készítése terményekkel

Művészetterápiás foglalkozások a demens betegek állapotjavítása érdekében:

- Szín-forma terápia

- „Zene- ecsettel”

Nagymozgások és finommotoros tevékenységek fejlesztése

- Finommotoros képességek fejlesztésének lehetősége feladatlapok alkalmazásával

- Mindennapi élettevékenységek gyakorlása: gombolás, cipzárazás, kötés

- Faciális torna

- Ülőtorna

Szokások kialakításának lehetőségei a mindennapi élettevékenységek és a közösségi élet területén:

- Az önellátáshoz kapcsolódó tevékenységek szintentartó fogalalkozásai

o Saját testi higiénia,

o Étkezés,

o Öltözködés és a

o Kontinencia vonatkozásában

A közösségi élet szokásai: a demens betegek igényeihez és szükségleteihez igazodó, állandó napirend

kialakítása, hagyományok, ünnepek megtartása.

**Egyéni foglalkozások biztosítása – a sajátos igényeknek és szükségleteknek megfelelően:**

• Realitás-orientációs tréning

• Zenehallgatás, hangoskönyv

• Családi emlékek felidézése: fényképek megtekintése

• Emlékezés-módszer alkalmazása egyénileg

• Applikációs képek használata

• Egyéni kreatív tevékenységek végzése

**A biztonságos tárgyi környezet bemutatása:**

Az ellátásra szolgáló helyiség tárgyi feltételei elősegítik a demens ember könnyű és **biztonságos** közlekedését, tájékozódását, hozzájárulva ezzel is **biztonságérzete** növeléséhez. Alapvető szempont a stabil környezet megteremtése, a berendezési tárgyak állandósága, irányjelzők alkalmazása, strukturálisan egyszerű, jól átlátható, biztonságos berendezésű – székek, fotelok, asztalok lekerekített formájúak, stabil lábazatúak. A tárgyakat, amelyek között napközben tartózkodnak a demens személyek úgy rendeztük el, hogy azok ne jelentsenek balesetveszélyt. Törekedtünk arra, hogy a tárgyak a megszokott helyen legyenek, a klubban ne legyen zsúfoltság. A klub helyiségei megfelelő nagyságúak, világosak, barátságosak. A demens személyek biztonságát növeltük fogódzókkal, kapaszkodókkal, jelekkel, színekkel, képekkel, amelyek segítik a tájékozódásban, az eligazodásban is.

**A területileg illetékes szakorvosi (pszichiátriai, neurológiai geriátriai) ellátással való együttműködés módja:**

Együttműködési megállapodást kötöttünk Dr. Adorján Andor pszichiáterrel.

Az együttműködés során a nappali ellátás:

* segítséget kap az ellátás megszervezésében, új módszerek bevezetésében,
* folyamatosan konzultál az ellátottak állapotáról,
* megszervezi a rehabilitációs szolgáltatások elérhetőségét.

**A biztosított szolgáltatások rendszeressége:**

Ellátottainknak a hét munkanapjain biztosítunk étkezést.

Munkanapokon 1200-tól 1330-ig lehet az ebédet a helyi általános iskola ebédlőjében elfogyasztani, melyhez biztosítottak a kulturált körülményeket. Ezen felül napi rendszerességgel mosási és tisztálkodási lehetőséget biztosítunk, külön díjazásért megszervezzük a manikűr, pedikűr- és fodrászszolgáltatást.

Az intézmény által nyújtott további szolgáltatásokat napi rendszerességgel, valamint a felmerült igények szerint biztosítjuk.

**A szolgáltató és az igénybevevő közötti kapcsolattartás módja:**

Az ellátást igénybe vevő hozzátartozójával, vagy törvényes képviselőjével az Esély Szociális Alapellátási Központ munkatársai kapcsolatot tartanak.

Ennek módja:

**Személyes** kapcsolattartás, amely az Esély Szociális Alapellátási Központ III. számú Idősek Klubja Csongrád-Bokros, Bokros u. 29. nyitvatartási ideje alatt hétfőtől- csütörtökig: 730 – 1600 óráig, pénteken: 730 – 1330 óráig.

**VI. A szolgáltatásról szóló tájékoztatás helyi módja**

Az intézmény szolgáltatásairól tájékoztató anyag, szórólap készül, melyet eljuttatunk az együttműködő intézményekhez, illetve időnként megjelenik a helyi képújságban. Az Intézmény nyitvatartási ideje alatt szóban, telefonon, e-mailben kérhetnek tájékoztatást az érdeklődők az intézmény vezetőjétől és a dolgozóktól egyaránt.

Egy-egy kiemelt rendezvényünkről, programunkról felvétel készül, melyet a lakosság megtekinthet a kábel televízió műsorában. Rendszeresen megjelenünk a Csongrádi Hírek című helyi újságban, illetve szerveztünk nyílt napot is, amikor az érdeklődők velünk tölthették az egész napot és részesei lehettek programjainknak.

Terveink között szerepel hozzátartozói klub létrehozása, ahol szakember segítségével, vagy csak közös beszélgetéssel megoszthatják problémáikat és tapasztalataikat azok, akik hasonló nehézségekkel küzdenek.

* Szórólapok,
* Érdekképviseleti szervek és civil szervezetek tájékoztatása,
* Háziorvosok tájékoztatása,
* Körzeti ápolók tájékoztatása,
* Szociális intézmények értesítése,
* Polgármesteri Hivatal hirdetőtábláján való közzététel,
* Különböző szakterületek tanácskozásain nyújtott tájékoztatás
* Internet [www.csongrad.hu](http://www.csongrad.hu), <http://esely.csongrad.hu/>

**Az intézményi jogviszony megszűnésének szabályai**

**Az intézményi jogviszony megszűnik:**

* az ellátott illetve törvényes képviselőjének kérelmére, közös megegyezéssel, megegyezés szerinti időpontban,
* a megállapodásban feltüntetett határozott idő lejártával.
* az igénybevevő más intézményben történő elhelyezésével, vagy halálával,
* az intézmény jogutód nélküli megszűnésével,
* ha 30 napot meghaladja az intézményből való távolmaradás, és nem részesül kórházi ellátásban,
* veszélyeztető magatartást tanúsít,
* társai, vagy az intézmény sérelmére bűncselekményt követ el,
* aki a személyi térítési díj hátralékát nem rendezi.

Az intézményi jogviszony megszűnése (megszűntetése) esetén a felek egymással elszámolnak, amely kiterjed:

* a fizetendő személyi térítési díjakra, ezek esetleges hátralékaira,
* az intézmény tárgyi eszközeiben szándékosan okozott károkra.

Az intézmény vezetője az ellátás megszüntetéséről, valamint a megszüntetés ellen tehető panaszról írásban értesíti az ellátottat, illetve törvényes képviselőjét. Ha a megszüntetéssel az ellátott nem ért egyet, az értesítés kézhezvételétől számított 8 napon belül az intézmény fenntartójához fordulhat. Ilyen esetben intézményünk az ellátást változatlan feltételek mellett mindaddig biztosítja, amíg a fenntartó, illetve a bíróság jogerős és végrehajtó határozatot nem hoz.

Fenntartó: Alsó- Tisza-menti Önkormányzati Társulás 6647 Csanytelek, Volentér János tér 2.

**Az ellátottak és a személyes gondoskodást végző személyek jogainak védelmével kapcsolatos szabályok**

Az ellátást igénybe vevő ellátottnak joga van: szociális helyzetére, egészségi és mentális állapotára

tekintettel az intézmény által biztosított ellátásra, valamint egyéni szükségletei, speciális helyzete vagy állapota alapján az egyéni ellátás, szolgáltatás igénybevételére.

* Állampolgári jogainak maradéktalan és teljes körű tiszteletben tartására, különös tekintettel:

o az élethez, emberi méltósághoz

o a testi épséghez,

o a testi-lelki egészséghez való jogokra.

* Az egyenlő bánásmód követelményének élvezetére, illetőleg arra, hogy jövedelmi helyzetét csak a törvényben, ill. a kapcsolódó kormányrendeletekben meghatározott esetekben és feltételek mellett vizsgálják.
* Az intézmény működésével, gazdálkodásával kapcsolatos legfontosabb információk, adatok megismeréséhez, ennek érdekében az intézményvezető évente tájékoztatót készít az intézmény gazdálkodásáról, és azt az intézményben jól látható helyen kifüggeszti.
* Az ellátást igénybe vevőt megilleti személyes adatainak védelme, valamint a magánéletével kapcsolatos titokvédelem.
* A szociális szolgáltatások biztosítása során tilos a hátrányos megkülönböztetés bármilyen okból, így különösen az ellátott neme, vallása, nemzeti - etnikai, hovatartozása, politikai vagy más véleménye, kora, cselekvőképességének hiánya vagy korlátozottsága, fogyatékossága, születési, vagy egyéb helyzete miatt.
* Az ellátást igénybe vevő jövedelmi helyzetét csak a törvényben, vagy a törvény felhatalmazása alapján készült, kormányrendeletben meghatározott esetekben és feltételekkel lehet vizsgálni.
* Joga van igénybe venni az ellátott-jogi képviselő segítségét.

**Ellátott jogi képviselő feladata:** tájékoztatás nyújtása az alapjogok megismerésében, segítségnyújtás az ellátással kapcsolatos kérdések, problémák megoldásában, az intézmény és az ellátott között kialakult konfliktus kezelésében, segítséget nyújt az ellátottnak vagy törvényes képviselőjének panasza megfogalmazásában, intézkedést kezdeményezhet a fenntartónál a jogszabálysértő gyakorlat megszüntetésére, észrevételt tehet az intézményben folyó gondozási munkára, intézkedést kezdeményezhet az illetékes hatóságok felé stb.

Az ellátással kapcsolatos panaszok kivizsgálására az intézmény igazgatója jogosult (Csongrád, Kossuth tér 7. tel.:06-63/571-903), aki köteles 15. napon belül írásban értesíteni a panasztevőt a panasz kivizsgálásának eredményéről. Amennyiben a panaszos az intézkedéssel nem ért egyet, panaszával 8 napon belül a fenntartóhoz fordulhat, valamint az ellátottnak joga van az ellátott jogi képviselőt is megkeresni panaszával, akinek az elérhetősége megtalálható a [www.ijsz.hu](http://www.ijsz.hu) oldalon.

**Neve: …………………………**

**Telefonszáma: ……………………., E-mai: ……………………………..**

**A fenti elérhetőségek sikertelensége esetén az IJSZ zöldszáma hívható: …………………**

Az ellátott jogi képviselő köteles az ellátást igénybe vevőre vonatkozó és tudomására jutott orvosi titkot megtartani, és az ellátást igénylő személyes adatait a vonatkozó jogszabályok szerint kezelni.

**A megyénkben működő ellátott jogi képviselő neve, elérhetősége a klubban kifüggesztve jól látható helyen megtalálható, így biztosított az állandó hozzáférhetőség.**

**A szociális szolgáltatást végzők jogai, kötelezettségei:**

* + A szociális ágazatban foglalkoztatottak, vagy munkaviszonyban álló személyek esetében biztosítani kell, hogy a munkavégzéshez kapcsolódó megbecsülést megkapják, tiszteletben tartsák emberi méltóságukat és személyiségi jogaikat, munkájukat elismerjék, valamint a munkáltató megfelelő munkavégzési körülményeket biztosítson számukra.
  + Az ellátást végző, közfeladatot ellátó személynek minősül.
  + Joga és kötelezettsége szakmai ismereteinek - a szakma mindenkori fejlődésével összhangban történő - folyamatos fejlesztése.
  + Munkája során az idős emberekkel, hozzátartozóikkal, ill. munkatársaival, társintézmény dolgozóival szemben segítőkész, együtt érző, tapintatos és udvarias magatartást tanúsít.
  + A személyes gondoskodást nyújtó intézményben foglalkoztatott személy, valamint közeli hozzátartozója [a Polgári Törvénykönyvről szóló 1959. évi IV. törvény 685. § b) pontja] az ellátásban részesülő személlyel tartási, életjáradéki és örökösödési szerződést az ellátás időtartama alatt – illetve annak megszűnésétől számított egy évig – nem köthet, gondnokául nem rendelhető ki.
  + Ellátottaktól, ill. hozzátartozóiktól pénzt, vagy ajándékot nem fogadhat el,
  + Munkatársaival szemben jó munkakapcsolatot, humánus magatartást tanúsít.
  + Cselekedeteivel az intézmény jó hírének megőrzésére, és annak erősítésére törekszik.

**2012. évben bevezetésre került a Központi Elektronikus Nyilvántartás a Szolgáltatást Igénybevevőkről (KENYSZI - TAJ alapú nyilvántartás):**

A szociális, gyermekjóléti és gyermekvédelmi igénybevevői nyilvántartásról és az országos jelentési rendszerről szóló 415/2015. (XII. 23.) Korm. rendelet alapján az elektronikus igénybevevői nyilvántartást az intézménynek vezetnie kell.

Az intézményben,idősek klubja vonatkozásában 2 fő adatszolgáltató munkatárs rögzíti a rendszerbe naprakészen az ellátásokban részesülő ellátottak adatait.

Az adatszolgáltató munkatársak feladatait a szociális, gyermekjóléti és gyermekvédelmi igénybevevői nyilvántartásról és az országos jelentési rendszerről szóló 415/2015. (XII. 23.) Korm. rendelet határozza meg, mely szerint az adatszolgáltató munkatársnak jogosultsága van és kötelezettsége a napi adatrögzítést elvégezni.

Az intézményvezetőt az Alsó- Tisza-menti Önkormányzati Társulás Társulási Tanácsa nevezi ki, a Társulás elnöke gyakorolja felette a munkáltatói jogokat.

Csongrád, 2023………………

…………………………….

Intézményvezető

Melléklet:

Megállapodás

Házirend

SZMSZ